ΚΑΝΟΝΙΣΜΟΣ (ΕΟΚ) αριθ. 1679/81 ΤΗΣ ΕΠΙΤΡΟΠΗΣ της 17ης Ιουνίου 1981 περί των αιτήσεων συνδρομής εκ μέρους του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Προσανατολισμού, για την αναδιάρθρωση των αμπελώνων στο πλαίσιο συλλογικών ενεργειών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 458/80 του Συμβουλίου της 18ης Φεβρουαρίου 1980 περί αναδιαρθρώσεως των αμπελώνων στο πλαίσιο συλλογικών ενεργειών(1), και ιδίως το άρθρο 6 παράγραφος 4,

Εκτιμώντας:

ότι οι αιτήσεις συνδρομής που εισάγονται στο πλαίσιο της κοινής δράσεως για την αναδιάρθρωση των αμπελώνων πρέπει να περιλαμβάνουν όλα τα στοιχεία που επιτρέπουν την εξέταση των προγραμμάτων σε σχέση με τα κριτήρια του κανονισμού (ΕΟΚ) αριθ. 458/80-

ότι τα στοιχεία αυτά πρέπει να υποβάλλονται κατά ομοιόμορφο τρόπο για να διευκολύνεται ταχεία διαδικασία και συγκριτική εξέταση των αιτήσεων-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων-

ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) ως προς τη χρηματοδοτική πλευρά των μέτρων αυτών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις συνδρομής εκ μέρους του ΕΓΤΠΕ, Τμήμα Προσανατολισμού, περί ειδικών προγραμμάτων των αμπελώνων στο πλαίσιο συλλογικών ενεργειών, πρέπει να περιλαμβάνουν τα στοιχεία και τα έγγραφα που ορίζονται στα παραρτήματα του παρόντος κανονισμού.

2. Οι αιτήσεις πρέπει να υποβάλλονται σε τρία αντίγραφα υπό τη μορφή που ορίζεται στα παραρτήματα του παρόντος κανονισμού.

3. Οι αιτήσεις που δεν πληρούν τις προϋποθέσεις των παραγράφων 1 και 2 δεν λαμβάνονται υπόψη.

Άρθρο 2

Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 17 Ιουνίου 1981.

Για την Επιτροπή

Antonio GIOLITTI

Μέλος της Επιτροπής

(1) ΕΕ αριθ. L 57 της 29. 2. 1980, σ. 27.

ΠΑΡΑΡΤΗΜΑ Α

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΚΑΙ ΟΔΗΓΙΕΣ ΣΥΜΠΛΗΡΩΣΕΩΣ ΤΩΝ ΑΙΤΗΣΕΩΝ Εισαγωγικές σημειώσεις

Ο κανονισμός (ΕΟΚ) αριθ. 1679/81 έχει σκοπό να περιγράψει κατά τον πιο ακριβή τρόπο τις πληροφορίες που χρειάζεται η Επιτροπή προκειμένου να δυνηθεί να αποφασίσει επί των αιτήσεων συνδρομής, σύμφωνα με τις προϋποθέσεις και τα κριτήρια του κανονισμού (ΕΟΚ) αριθ. 458/80.

Λαμβανομένου υπόψη του πλήθους των σχετικών καταστάσεων δεν είναι προφανώς δυνατό να προβλεφθούν όλες οι ιδιομορφίες κάθε μεμονωμένης περιπτώσεως.

Μπορεί λοιπόν να μην υπάρχουν ορισμένες πληροφορίες ή να μην επαρκούν για να εξηγήσουν πλήρως τη μία ή την άλλη ειδική κατάσταση. Όταν παρουσιάζεται η περίπτωση αυτή, είναι αναγκαίο να γίνει ένδειξη, σε ξεχωριστή σελίδα, των λόγων που καθιστούν αδύνατη την απάντηση σε ορισμένες ερωτήσεις. Ο αιτών δύναται να επισυνάψει συμπληρωματικές εξηγήσεις, εάν το κρίνει αναγκαίο, για να εξηγήσει την ιδιομορφία της καταστάσεώς του ή της αιτήσεώς του.

ΠΑΡΑΡΤΗΜΑ Α Γενικές οδηγίες συμπληρώσεως (των κενών και των χώρων αναγραφής)

α) Από τον αιτούντα πρέπει να συμπληρωθούν μόνο τα στοιχεία 2 έως 4.2 του μέρους 1. Δεν πρέπει να συμπληρωθούν τα τετραγωνίδια στο δεξιό μέρος κάθε σελίδας.

β) Ο αριθμός των γραμμάτων ή αριθμών κάθε στοιχείου (συμπεριλαμβανομένων και των ενδιάμεσων διαστημάτων) δεν πρέπει να υπερβαίνει τον αριθμό που προβλέπεται από το έντυπο. Να γίνει ενδεχομένως χρήση συντμήσεων (π.χ. Συν/σμός, ΑΕ κλπ.).

Πρέπει υποχρεωτικά σε κάθε χώρο να χρησιμοποιείται ένα μόνο γράμμα ή αριθμός.

γ) Εκτός από τα ποσά η εγγραφή των στοιχείων στα αντίστοιχα κενά πρέπει να γίνεται αρχίζοντας από τον πρώτο χώρο αριστερά.

δ) Ποσά:

- πρέπει να παρέχονται σε εθνικό νόμισμα, χωρίς δεκαδικούς αριθμούς,

- τα τρίγωνα στα κενά αναγραφής ( h) επιτρέπουν το χειρισμό σε δισεκατομμύρια, εκατομμύρια και χιλιάδες,

- η εγγραφή στα αντίστοιχα κενά πρέπει να γίνεται αρχίζοντας από τον τελευταίο χώρο δεξιά.

Παράδειγμα: 10 000 Δρ. ... h |1|0 h 0|0|0|

Επεξηγηματικές σημειώσεις κατά στοιχεία(1)

ΜΕΡΟΣ 1

2. Αιτών

Να μη συμπληρωθεί εάν ο αιτών είναι άλλος εκτός από τους δικαιούχους.

3. Δικαιούχος

Δικαιούχος μπορεί να είναι συνεταιρισμός, ένωση συνεταιρισμών, ομάδα παραγωγών ή ένωση κατόχων εκμεταλλεύσεων επιφορτισμένη να μελετήσει το σχέδιο αναδιαρθρώσεως και να μεριμνήσει για την εκτέλεση των εργασιών σύμφωνα με τον κανονισμό.

Εάν υπάρχουν περισσότεροι του ενός δικαιούχοι τα στοιχεία του στοιχείου 3 παρέχονται για καθένα απ' αυτούς υπό την ακριβή εταιρική ονομασία όπως αυτή περιλαμβάνεται στα καταστατικά.

3.1. Να σημειωθεί με κύκλο η σχετική απάντηση.

3.7. Π.χ. συνεταιρισμός, ένωση κλπ.

3.8. Πρόκειται για τους αριθμούς σχεδίου που έχουν δοθεί από τις υπηρεσίες του Ταμείου. Εάν υπάρχουν περισσότερες από τέσσερις αιτήσεις, να αναφερθούν εν συνεχεία στο τέλος της σελίδος.

4. Να αναφερθεί ο μήνας και το έτος.

Παράδειγμα:|0|4 h 7|8|

(1) Οι αριθμοί της παραγράφου αντιστοιχούν με τους αριθμούς των στοιχείων στο έντυπο. Τα άρθρα που αναφέρονται στο παράρτημα αυτό είναι τα άρθρα του κανονισμού (ΕΟΚ) αριθ. 458/80.

ΠΑΡΑΡΤΗΜΑ Β

1. Σύντομη περιγραφή της συλλογικής δραστηριότητας για την αναδιάρθρωση του αμπελώνα (μία σελίδα κατ' ανώτατο όριο).

Να αναφερθεί ειδικά η τοποθεσία και η έκταση της αμπελουργικής περιοχής που είναι σχετική με την ενέργεια (καλούμενη στο εξής "περιοχή αναδιαρθρώσεως") και η ακριβής επιφάνεια των περιοχών αυτών που θα αναδιαρθρωθούν, δηλαδή που θα υποστούν αναμπέλωση ή ενδεχομένως νέα φύτευση.

Υπενθυμίζεται ότι ένα σχέδιο δύναται να επιδέχεται νέες φυτεύσεις, εάν είναι αναγκαίες από τεχνική άποψη, αλλά ότι οι νέες φυτεύσεις δεν δύνανται να υπερβαίνουν το 10 % της εκτάσεως του σχεδίου που έχει υποστεί αναμπέλωση ή νέα φύτευση.

Υπενθυμίζεται, επίσης, ότι ένα σχέδιο συλλογικής δραστηριότητας αναδιαρθρώσεως σε επιτραπέζιους οίνους δύναται να περιλαμβάνει κατ' ελάχιστο όριο τη φύτευση ή την αναμπέλωση τουλάχιστον 100 εκταρίων αμπελώνων σύμφωνα με τις κατευθυντήριες γραμμές αναδιαρθρώσεως, οι οποίες έχουν καθορισθεί επί του συνόλου του αμπελώνα που αναδιαρθρώνεται και αποτελείται από εδάφη τουλάχιστον 2 εκταρίων ενός μόνο είδους.

Εν τούτοις, εάν οι φυσικές συνθήκες δεν επιτρέπουν την εύκολη συγκρότηση εδαφών, ελαχίστου μεγέθους 2 εκταρίων, το τμήμα των αναμπελώσεων ή των νέων φυτεύσεων του σχεδίου που δεν ανταποκρίνεται στο κριτήριο αυτό δεν δύναται να υπερβαίνει το 10 % της εκτάσεως που υφίσταται την αναμπέλωση ή τη νέα φύτευση.

Ο υπολογισμός αυτού του 10 % γίνεται ως εξής:

- Εάν σε έδαφος 2 εκταρίων, που προϋπάρχει στο σχέδιο, 1,5 εκτάριο είναι ήδη φυτευμένο σύμφωνα με τις προδιαγραφές των κατευθυντηρίων γραμμών και εάν το σχέδιο αυτό περιλαμβάνει την αναμπέλωση 0,5 εκταρίου σύμφωνα με τις προδιαγραφές των κατευθυντηρίων αυτών γραμμών, αυτό το 0,5 εκτάριο δεν λαμβάνεται υπόψη για το 10 % εφ' όσον η χρήση του αποβλέπει στο σκοπό που εξετάζεται, δηλαδή αναδιαρθρωμένο αμπελουργικό έδαφος τουλάχιστον 2 εκταρίων.

- Εάν σε έδαφος 2 εκταρίων και περισσότερο δεν έχει φυτευθεί προηγουμένως τίποτα σύμφωνα με τις κατευθυντήριες γραμμές και εάν το σχέδιο περιλαμβάνει την αναμπέλωση 1 εκταρίου σύμφωνα με τις κατευθυντήριες γραμμές, το εκτάριο αυτό υπολογίζεται στο 10 % εφ' όσον τηρείται η αρχή της συστάσεως αναδιαρθρωθέντος εδάφους τουλάχιστον 2 εκταρίων.

2. Αιτών(1):

2.1. Αντικείμενο των κυριοτέρων εργασιών του αιτούντος.

2.2. Σχέση του αιτούντος με τη συλλογική δραστηριότητα αναδιαρθρώσεως.

2.3. Να επισυναφθούν, κατά περίπτωση:

- το καταστατικό,

- απόσπασμα του εμπορικού μητρώου, αριθμός εγκρίσεως, κλπ.

3. Δικαιούχος(2):

Για να διευκολυνθούν οι διοικητικές εργασίες, ο δικαιούχος πρέπει να συγκεντρώνει τις μεμονωμένες εκμεταλλεύσεις (π.χ. συνεταιρισμός, ένωση συνεταιρισμών, ένωση κατόχου γεωργικών εκμεταλλεύσεων κλπ.).

3.1. Αντικείμενο και έκταση των κυριοτέρων εργασιών του δικαιούχου.

3.2. Γεωγραφική περιοχή όπου εκτείνονται αυτές οι εργασίες.

3.3. Οικονομική κατάσταση.

3.4. Να επισυναφθούν, κατά περίπτωση:

- το καταστατικό,

- απόσπασμα του εμπορικού μητρώου, αριθμός εγκρίσεως κλπ.

4. Περιγραφή της σημερινής καταστάσεως

4.1. Τοποθεσία της σχετικής περιοχής αναδιαρθρώσεως και των τμημάτων της περιοχής αυτής που θα αναδιαρθρωθούν (γενική χαρτογράφηση). Να αναφερθεί ποια προορίζεται για VQPRD και ποια για επιτραπέζιους οίνους.

4.2. Περιγραφή των αναγκών στις οποίες ανταποκρίνεται η συλλογική δραστηριότητα αναδιαρθρώσεως. Να υπολογιστεί η επίδραση (αριθμός) της δραστηριότητας αυτής αφ' ενός επί της παραγωγής και αφ' ετέρου επί της παραγωγικότητας και επί της ποιότητας.

5. Υπό μελέτη ενέργεια

5.1. Περιγραφή των διαφόρων μέτρων που προβλέπονται για την αναδιάρθρωση, επιμένοντας ειδικότερα επί των δεσμευτικών διατάξεων για τις ποικιλίες της αμπέλου, τη διεύθυνση και την απόσταση, τον τρόπο της συμπεριφοράς κλπ. (υπό την επιφύλαξη των διατάξεων του κανονισμού (ΕΟΚ) αριθ. 338/79).

5.2. Ποικιλίες αμπέλου που χρησιμοποιούνται για την ποικιλιακή αναδιάρθρωση των περιοχών που θα αναδιαρθρωθούν- να ταξινομηθούν οι ποικιλίες σε συνιστώμενες, επιτρεπόμενες, προσωρινά επιτρεπόμενες κλπ.

Να αναφερθούν οι εκτάσεις που έχουν φυτευθεί ή αναμπελωθεί σε κάθε ποικιλία (στήλη 2 των πινάκων Β 1 και Β 2).

Να χρησιμοποιηθεί ο πίνακας Β 1 για την αναδιάρθρωση αμπελώνων VQPRD και να μην παραληφθεί η ένδειξη της συνολικής εκτάσεως των ενδεχομένων νέων φυτεύσεων.

Να χρησιμοποιηθεί ο πίνακας Β 2 για την αναδιάρθρωση αμπελώνων επιτραπέζιων οίνων και να μη παραληφθεί η ένδειξη αφ' ενός της συνολικής εκτάσεως των ενδεχομένων νέων φυτεύσεων και αφ' ετέρου της συνολικής εκτάσεως των φυτεύσεων ή αναμπελώσεων που έχουν πραγματοποιηθεί σε εδάφη μικρότερα των 2 αναδιαρθρωθέντων εκταρίων (αριθ. 1).

5.3. Περιγραφή των υπό μελέτη εργασιών.

5.4. Μέσο κόστος του εκταρίου που θα αναμπελωθεί και συνολικός προϋπολογισμός των δαπανών του σχεδίου.

6. Προβλεπόμενη χρηματοδότηση: Να συμπληρωθεί το παράρτημα Β 3.

Σχέδιο αριθ.:

ΠΙΝΑΚΑΣ Β 1 - ΠΟΙΚΙΛΙΕΣ ΑΜΠΕΛΟΥ ΚΑΙ ΕΚΤΑΣΕΙΣ ΦΥΤΕΥΜΕΝΕΣ Ή ΑΝΑΜΠΕΛΩΘΕΙΣΕΣ ΜΕ VQPRD "" ID="3""" ID="1">Σύνολο">

ΠΙΝΑΚΑΣ Β 2 - ΠΟΙΚΙΛΙΕΣ ΑΜΠΕΛΟΥ ΚΑΙ ΕΚΤΑΣΕΙΣ ΦΥΤΕΥΜΕΝΕΣ Ή ΑΝΑΜΠΕΛΩΘΕΙΣΕΣ ΜΕ ΕΠΙΤΡΑΠΕΖΙΟΥΣ ΟΙΝΟΥΣ "" ID="3"" ID="4""" ID="1">Σύνολο> ID="2">(3)"">

Β 3 - ΧΡΗΜΑΤΟΔΟΤΙΚΟ ΣΧΕΔΙΟ ΤΗΣ ΣΥΛΛΟΓΙΚΗΣ ΔΡΑΣΤΗΡΙΟΤΗΤΑΣ ΓΙΑ ΤΗΝ ΑΝΑΔΙΑΡΘΡΩΣΗ ΤΟΥ ΑΜΠΕΛΩΝΑ

(1) Να συμπληρωθεί μόνο όταν ο αιτών δεν είναι συγχρόνως και υπεύθυνος για την εκτέλεση της συλλογικής δραστηριότητας αναδιαρθρώσεως.

(2) Να συμπληρωθεί για κάθε δικαιούχο.

(3) Το σύνολο αυτό πρέπει να είναι ίσο ή ανώτερο από 100 εκτάρια.